Az Önkormányzat kezdő oldalán az alábbi infóblokknak kell megjelennie:

**Az ún. infoblokknak mindig kiemelt helyen kell szerepelnie a honlapon, azaz a láthatósági területen kell lennie, megnyitáskor, görgetést nem igénylő pozícióban!**

Fenti infoblokkra kattintva megjelennek a projektek aloldalai.

A kedvezményezett neve: **Gárdony Város Önkormányzat**

A projekt címe: **Gárdony városban megvalósuló geotermikus és fotovoltaikus fejlesztések**

A szerződött támogatás összege: **542 303 778,- Ft**

A támogatás mértéke: **100,00%**

A projekt tartalmának bemutatása:

Gárdony Város Önkormányzat által megépíteni kívánt geotermikus fűtőmű és napelemes rendszerek telepítése valósul meg. A kiválasztott fejlesztés célja, hogy egy komplex települési program keretében a CO2 kibocsájtást úgy tudja csökkenteni, hogy közben a megújuló energia részaránya növekszik, és nemcsak a környezeti, hanem a társadalmi fenntarthatóság szempontjából is pozitív eredmény születik meg a helyi közösség kohézióját elősegítve ez által.

A fejlesztési javaslat két elemet tartalmaz. A „saját (közcélú) fűtési, hűtési, villamos energia igény kielégítése geotermikus energiával” illetőleg a „napenergia alapú villamos erőművek létrehozása saját (közcélú) villamosenergia-igény kielégítése céljából” tevékenységeket jelenti.

A két fejlesztési elem együttesen Gárdony városát a különösen klímatudatos városok közé emeli.

Új geotermikus termelőkút fúrása készül el. A termálvíz kitermelése a termálkútból búvárszivattyúval történik, és egy új vezetékszakasszal csatlakozik a meglévő rendszerre, ahonnan a nyomásfokozó szivattyúk továbbítják a vizet földbe fektetett hőszigetelt csővezetéken keresztül különböző önkormányzati intézményekhez, amelyek kazánházaiban termál alhőközpontok alakítandók ki.

Alhőközpontok megvalósítási helyszínei:

- Egészségügyi és szolgáltató épület

- Csuka Csarnok

- Gárdonyi Óvoda Gárdonyi Tagóvodája (Posta utcai Óvoda)

- Nemzedékek Háza

- Fókusz Szociális Szolgálat

A másik projektrész, a fotovoltaikus rendszerek telepítése az alábbi épületeken:

- Közösségi Ház

- Chernel István Általános Iskola és Gimnázium

- Gárdonyi Géza Általános Iskola

- Velencei-tavi Galéria

- Dinnyési Templomkert Hagyományőrző Turisztikai Központ

- Gárdonyi Óvoda Dinnyési Tagóvodája

- Gárdonyi Óvoda – Székhelyintézmény

- Polgármesteri Hivatal

A projekt tervezett befejezési dátuma: **2022.03.31.**

A projektazonosító száma: **TOP-3.2.2-15-FE1-2018-00006**